Al meer Russiese soldate in Sirië ontplooi | Maroela Media
Pres. Al-Assad. Foto: Wikimedia/Fabio Rodrigues Pozzebom/ABr
Militêre magte word gestuur om die Assad-regering te ondersteun en Russiese vlieëniers kry hulself gereed om saam met die Siriese lugmag te op te tree teen die IS en alle anti-Assad rebelle.
Die Bosphorus Naval News het op 22 Augustus berig'n Russiese vegskip wat deel is van Rusland se Swart See-vloot, het verby Istanboel gevaar op pad na 'n onbekende plek in die Middellandse See. Die vermoede is dat dié vaartuig tans naby die Latakia-provinsie, die Siriese kusgebied, is. Dit is ook waar Assad tans glo met sy familie skuil.
YNET, 'n Israeli-nuusportaal, het Maandag berig dat 'n groot Russiese mag in Damaskus aangekom het. Volgens YNET sal duisende Russiese militêre personeel binnekort in Sirië aankom. Dit volg op 'n samewerkingsooreenkoms tussen Rusland en Iran met die oogmerk om Assad te steun en sodoende die stryd teen die IS te beëindig.
Syria Net het ook berig dat al meer Russiese gevegseenhede in die stad Salfana in die provinsie Latakia opdaag. Op dié Hezbollah-beheerde TV-stasie het Assad gesê: "Ons het sterk vertroue in die Russe aangesien hulle die afgelope vier jaar bewys het hulle is opreg en reguit in hul verhouding met ons."
Magsopbou om n basis teenaan Israel te verkry. Maar God self sal Israel beskerm en die Russe uitsort.
Gog en Magog?
Die ontplooiing van Russiese soldate in Sirie wys dat pres.Putin en Rusland weet wat aan die broei is.Die hele midde-Ooste gaan in groot ellende gedompel word en gaan verder uitkring tot nog groter konflik! Die opbou van magte wys die Russe weet iets!